OpenLLM-France/wikimedia huggingface dataset:
# Simple DirectMedia Layer

Simple DirectMedia Layer (SDL) és un conjunt de llibreries desenvolupades amb el llenguatge C que proporcionen funcions bàsiques per realitzar operacions de dibuixat 2D, gestió d'efectes de so i música, i càrrega i gestió d'imatges. SDL és una abreviatura en anglès de Simple DirectMedia Layer. Malgrat estar programat en C, té wrappers a altres llenguatges de programació com C++, Ada, C#, Basic, Lua, Java, Python, etc. També proporciona eines per al desenvolupament de videojocs i aplicacions multimèdia. Una de les seves grans virtuts és que es tracta d'una llibreria multiplataforma, suportant oficialment els sistemes Windows, Linux, MacOS i QNX, a més d'altres arquitectures/sistemes com Dreamcast, GP32, GP2X… D'aquí li venen les sigles Simple Directmedia Layer que al·ludeix a capa d'abstracció multimèdia. Desenvolupades inicialment per Sam Lantinga, desenvolupador de videojocs per a la plataforma Linux.

## Components addicionals

S'han desenvolupat una sèrie de llibreries addicionals que complementen les funcionalitats i capacitats de la llibreria base.
* SDL_Mixer: Estén les capacitats de SDL per a la gestió i ús de so i música en aplicacions i jocs. Suporta formats de so com Wave, MP3 i OGG, i formats de música com MOD, S3M, IT i XM.
* SDL_Image: Estén notablement les capacitats per a treballar amb diferents formats d'imatge. Els formats suportats són els següents: Windows Bitmap, JPEG, TIFF, PNG, Format PNM, PCX, XPM, LBM, GIF i TGA.
* SDL_Net: Proporciona funcions i tipus de dada multiplataforma per a programar aplicacions que treballin amb xarxes.
* SDL_RTF: Possibilita a aplicacions SDL obrir arxius de text usant el format Rich Text Format RTF.
* SDL_TTF: Permet usar fonts TrueType en aplicacions SDL.

## Galeria

* Unknown Horizons
* 0 A.D.
* Hedgewars
* Frets on Fire
* OpenTTD
* The Battle for Wesnoth
* Oolite
* Secret Maryo Chronicles
* Trine

## Referències

* ↑ «OpenTTD development». Arxivat de l'original el 2014-07-10. [Consulta: 19 març 2010].
* ↑ «CompilingWesnoth», 27-02-2010. Arxivat de l'original el 2009-04-06. [Consulta: 2 octubre 2013].
* ↑ «Oolite». Oolite.org. Arxivat de l'original el 2008-12-18. [Consulta: 19 març 2010].
# Sesta Godano

Sesta Godano (en lígur: A Sesta) és un comune (municipi) de la província de La Spezia, a la regió italiana de la Ligúria, situat uns 60 km a l'est de Gènova i uns 25 km al nord-oest de La Spezia.
Sesta Godano limita amb els següents municipis: Albareto, Borghetto di Vara, Brugnato, Carro, Carrodano, Varese Ligure, Zeri i Zignago.

## Evolució demogràfica

* Gràfica d'evolució de Sesta Godano entre 1861 i 2001
* Font: ISTAT - elaboració gràfica de Viquipèdia

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.
# Nasir al-Din Mahmud II

Nasir al-Din Mahmud II fou sultà de Bengala de la dinastia habshi o abissínia, considerat modernament per alguns historiadors com el fill del ilyàsida Jalal al-Din Fath Shah (1481-1486 o 1487) però Ferishta i Nizam al-Din l'esmenten com a fill de Sayf al-Din Firuz (1487-1489) al que hauria succeït vers 1489. Firuz li va designar un preceptor i el va succeir sent molt jove encara, assolint la regència el preceptor Habash Khan. Aquest fou assassinat per un altre habshi, Sidi Badr, de malnom "el boig", que va agafar la regència. No va tardar a fer matar el jove soldà i va subornar a la guàrdia del palau per proclamar-se al seu lloc (1490) amb el nom de Shams al-Din Muzaffar (1490-1494).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* W. Haig, Cambridgge History of India, 1928
# NWP

NWP té els següents significats:
* Pas del Nord-oest (del seu nom en anglès Northwest Passage), ruta de navegació que segueix la costa nord del Canadà
* Model numèric de predicció meteorològica (del seu nom en anglès Numerical Weather Prediction), mètode de pronòstic meteorològic fent servir models matemàtics
* N.W.P. també és l'acrònim de Nicolaas Wilhelmus Posthumus, historiador econòmic i politòleg neerlandès
# Llengua fur

El fur és una llengua fur, branca de la família de les llengües niloticosaharianes del Darfur, parlada per unes 750.000 persones de la tribu fur, principalment al Sudan.

## Fonologia

    Labial Coronal Palatal Velar Glotal oclusiva sorda p~f t k ʔ~h sonora b d ɟ g fricativa f~p s, (z) h~ʔ nasal m n ñ ŋ sonorant w l, r y
# Cinc Ponts

Els Cinc Ponts és un indret del terme de Reus, al Baix Camp.
Són els terrenys d'allà on la Riera del Roquís o de Castellvell es reuneix amb la Riera de la Vidaleta, que més avall agafa el nom de Riera de la Beurada. Els cursos de les dues rieres fan de frontera entre el terme de Reus i el de Castellvell. L'indret està rodejat per Les Tries, Calderons, Els Estellers i Les Parellades.
El nom recorda un aqüeducte que tenia cinc arcades i que permetia al rec d'Almoster, construït entre 1444 i 1448, de travessar la riera de la Vidaleta, que allí és força ampla.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 169. ISBN 8486387655.
# Mòmia d'edmontosaure

La mòmia d'edmontosaure és un fòssil molt ben conservat de la pell de l'espècie Edmontosaurus annectens, un dinosaure hadrosaure. El va trobar Charles Hazelius Sternberg i els seus tres fills prop de Lusk, Wyoming, Estats Units el 1908. Malgrat que Sternberg estava treballant sota contracte del British Museum of Natural History, Henry Fairfield Osborn de l'American Museum of Natural History va fer assegurar el fòssil en 2.000 dolars.

## El fòssil

Aquest fòssil de la impressió de la pell momificada va ser trobat girat per l'esquena, amb el cap sota el seu cos, mentre que el seu braç dret estava enganxat a l'aire. La pell de la regió del pit i abdominal va ser retirada en la cavitat corporal, i la cua, potes posteriors, i la part posterior de la pelvis havien quedat erosionades.

## Fonts

* Mark A. Norell, Eugene S. Gaffney, Lowell Dingus; foreword by Angela Milner. Discovering Dinosaurs in the American Museum of Natural History. Nova York: Knopf, 1995, p. 154-155. ISBN 0-679-43386-4.

## Enllaços externs

* The Trachodon Mummy 1908
* Wyoming Tales and Trails - Lusk
# Newry City Football Club

El Newry City Football Club és un club de futbol nord-irlandès de la ciutat de Newry. El club va ser fundat l'any 1923. Originàriament s'anomenà Newry Town. L'any 2004 adoptà el nou nom en obtenir la ciutat de Newry la categoria de ciutat.
The Showgrounds és un estadi de futbol nordirlandès de la ciutat de Newry. És l'estadi del Newry City AFC].

## Jugadors destacats

* Pat Jennings
* Tommy Breen
* Jimmy Kelly

## Palmarès

* Lliga nord irlandesa-First Division: 1
** 1997/98
* Lliga nord irlandesa- Second Division: 1
** 1959/60, 1980/81
* Intermediate Cup: 3
** 1958/59, 1966/67, 1980/81
* County Antrim Shield: 1
** 1987/88
* Mid-Ulster Cup: 13
** 1936/37, 1956/57, 1963/64, 1966/67, 1968/69, 1974/75, 1977/78, 1978/79, 1984/85, 1986/87, 1989/90, 1999/2000, 2006/07

## Enllaços externs

* Web oficial

## Referències

* ↑ «Newry City».
* ↑ http://www.u.tv/Sport/Newry-launches-new-football-club/55c5e5cf-2400-445f-8f11-7601c6ae0953
# News Corporation

La News Corporation (Corporació de Notícies) o News Corp (NASDAQ: NWSA , LSE NCRA) és una de les empreses de comunicació més grans del món. Cotitza a la Borsa de Nova York, a la Borsa d'Austràlia i, de manera secundària a la Borsa de Londres. La seu central és a la Sisena Avinguda de Nova York. Els ingressos anuals, a 30 de juny de 2005, voltaven els 23.858 milions de dòlars. Gairebé el 70% d'aquests es recapten als EUA.
El seu president és Rupert Murdoch i compta amb la presència de José María Aznar en el seu Consell de Direcció.

## Vegeu també

* News of the World
* Chase Carey
# Nancy Simons

Nancy Simons (Oakland, 20 de maig de 1938), coneguda de casada com a Nancy Peterson, és una nedadora estatunidenca, ja retirada, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on disputà dues proves del programa de natació. Guanyà la medalla de plata en els 4×100 metres lliures, formant equip amb Shelley Mann, Sylvia Ruuska i Joan Rosazza, i fou novena en els 100 metres lliures.

## Referències

* ↑ «Olympedia – Nancy Simons». [Consulta: 24 juny 2021].
# Nikólaos Tselementés

Nikólaos Tselementés (grec Νικόλαος Τσελεμεντές, AFI [ni'kolaos tʃelemen'des]) (1878 - Exampela (Sifnos, Grècia) -- 1958) va ser un cuiner grec de principis del segle xx. És considerat un dels més influents escriptors de cuina de la Grècia moderna.
Va créixer i va fer l'escola secundària a Atenes. Va començar a treballar fent de passant de notari però es va iniciar en la cuina al restaurant de son pare i son oncle. Va estudiar cuina a Viena durant un any i de tornada a Grècia va treballar per a algunes ambaixades. Es va començar a fer conegut amb la revista Οδηγός Μαγειρικής (Odigós magirikís o Guia de cuina) que va començar a publicar el 1910, i que incloïa a més de receptes, consells de nutrició, gastronomia internacional, notícies culinàries, etc. El 1919 va esdevenir gerent de l'hotel Hermes d'Atenes. El 1920 va marxar als Estats Units on va treballar en alguns dels restaurants de més nivell del món, com el Saint Moritz de Nova York, mentre continuava els seus estudis superiors de cuina, confiteria, i dietètica.
El 1920 va publicar el seu conegut i influent llibre de receptes Οδηγός Μαγειρικής και Ζαχαροπλαστικής (Odigós magirikís ke zakharoplastikís o Guia de cuina i pastisseria). El 1932 va tornar a Grècia i va fundar una petita escola de cuina i pastisseria per donar a conèixer el seu llibre, que es va convertir en el primer llibre de cuina complet de Grècia, i que ha tingut més de quinze reimpressions oficials durant les següents dècades.
Alguns dels plats que actualment són coneguts arreu com a mostres de la cuina grega són de fet reelaboracions de Tselementés de plats tradicionals, per exemple amb incorporació d'elements de la cuina francesa, com la beixamel de la moussaka.
El seu nom a Grècia és avui sinònim de llibre de cuina, i també s'utilitza de broma com a malnom d'algú que sap cuinar molt bé.

## Referències

* ↑ REYNOLDS, JONATHAN «Greek Revival». New York Times, 04-04-2004 [Consulta: 7 juny 2016].
* ↑ Tselementes, Nikolaos (1950). Greek Cookery. NY: Divry. (see WorldCat listings).
* ↑ Cullather, Nick «The Foreign Policy of the Calorie». The American Historical Review, 112, 2, 2007, pàg. 337-364. DOI: 10.1086/ahr.112.2.337.
* ↑ «The Tselementes effect on greek cooking». Arxivat de l'original el 2011-11-23. [Consulta: 20 abril 2010].

## Bibliografia

* Aglaia Kremezi (1996). "Nikolas Tselementes". In Walker, Harlan (Ed.) (1996). Cooks and Other People (Proceedings of the Oxford Symposium on Food and Cookery, 1995). Dover: Prospect Books. ISBN 0907325726. pp 162-169.
# Neolamprologus fasciatus

Neolamprologus fasciatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

És un endemisme del llac Tanganyika (Àfrica oriental)

## Referències

* 1 2 «Neolamprologus fasciatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Neoperla tingwushanensis

Neoperla tingwushanensis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Wu, C.F., 1935. Bull. Pek. Soc. Nat. Hist. 9(3):234.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Results of the Zoologico-Botanical Expedition to Southwest China, 1955-1957 (Plecoptera) Arxivat 2016-03-03 a Wayback Machine. (anglès)

## Bibliografia

* Illies, 1966. Das Tierreich 82:279.
* Zwick, P., 1973. Das Tierreich 94:260.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Mosquitera

* Aquest article tracta sobre la tela. Si cerqueu la pel·lícula de 2010, vegeu «La mosquitera (pel·lícula)».
Una mosquitera és una malla, generalment feta de gasa, que proveeix protecció contra els mosquits hematòfags o altres insectes perillosos o molestos. La seva fina i transparent construcció preveu que molts insectes arribin a molestar la persona utilitzant el tendals. Els espais en la malla són prou petits per detenir aquests insectes, però sense arribar a obstruir el pas de l'aire de manera que l'usuari no s'asfixia. Existeixen teixits especials impregnats d'insecticides.
Sovint es veuen els tendals adjuntats als llits a regions on hi ha insectes perillosos. Això resulta molt beneficiós contra la malària i altres malalties transmeses per insectes. Així per exemple,l'incidència de malària baixa de 14 a 63% en nens que dormen sota mosquitera.
Malgrat la seva efectivitat, pot resultar inútil si hi ha forats que deixen entrar insectes. Irònicament, un podria ser picat molt més en el cas que això passi, ja que els insectes poden entrar fàcilment, però trobarien difícil sortir.

## Referències

* ↑ «Mosquitera». Gran Enciclopèdia Catalana. Barcelona: Grup Enciclopèdia Catalana.
* ↑ Usdin, Shereen. Salut mundial. 1a. ed. Barcelona: Intermón Oxfam, 2008, p. 87-88. ISBN 978-84-8452-545-5.
* ↑ Swift, Richard. Mosquits : tan petits, tan perillosos. 1a ed. Barcelona: Intermón Oxfam, 2007, p. 89. ISBN 84-8452-485-X.
# Neotrygon ningalooensis

Neotrygon ningalooensis és una espècie de rajada de la família dels dasiàtids.
# Museu Nacional de Bahrain

El Museu nacional de Bahrain (en àrab متحف البحرين الوطني, Matḥaf al-Baḥrayn al-Waṭanī) és el més gran i un dels més antics museus públics al país asiàtic de Bahrain. Es va construir a prop de l'autopista Rei Faisal, a la ciutat d'Al-Manama, i va ser inaugurat el desembre de 1988. El complex del museu que costa prop de 30 milions de dòlars, abasta 27.800 metres quadrats i consta de dos edificis. El museu posseeix una rica col·lecció d'antics objectes arqueològics de Bahrain adquirits des de 1988, i cobreix sis mil anys d'història de Bahrain.

## Referències

* ↑ History of the museum Arxivat 2011-06-14 a Wayback Machine. (anglès)
# Normativisme

El normativisme és una teoria del Dret desenvolupada per Hans Kelsen, que pretén "despullar-se" de qualsevol pensament ideològic, i que estableix un sistema jurídic basat en la Jerarquia de normes.
Aquest normativisme jurídic reduiria l'Estat a un conjunt de relacions jurídiques: l'Estat i el dret són idèntics. L'Estat és considerat en aquesta teoria com un ordre coercitiu idèntic al "Dret". L'Estat no quedaria resumit un simple ordre jurídic, és més que això, no solament l'ordre de dret legítim i sobirà.
S'oposa a Herman Heller i el seu realisme jurídic, i a Schmitt i el decisionisme.

## Referències

* ↑ «La teoría de Hans Kelsen». Arxivat de l'original el 2017-04-05. [Consulta: 4 abril 2017].
* ↑ La teoría pura del derecho de Hans Kelsen y las constituciones, la-razon.com

## Vegeu també

* Dret positiu
* Dret natural

## Enllaços externs

* Análisis de la Teoría Pura del Derecho de Hans Kelsen per Carla Santaella, a monografias.com
# Nerea Camacho Ramos

Nerea Camacho Ramos (Balanegra, Almeria, 15 de maig de 1996) és una actriu espanyola.

## Biografia

Començà a estudiar teatre amb nou anys en una acadèmia per a adults, on es mantingué durant nou mesos. Es presentà sense fortuna als càstings de El internado i Gominolas. El 2008 debutà al cinema com a protagonista de la pel·lícula Camino, dirigida per Javier Fesser. L'1 de febrer de 2009 guanyà el premi Goya a Millor actriu revelació. Va rodar a Barcelona la pel·lícula Herois, dirigida per Pau Freixas i que protagonitza la mateixa Nerea juntament amb Alex Brendemühl i Eva Santolaria, amb guió d'Albert Espinosa.

## Filmografia
### Cinema

| Llargmetratges Camino (2008) Herois (2010) Tres metros sobre el cielo (2010) La chispa de la vida (2011) Tengo ganas de ti (2012) | Curtmetratges Fuga (2012) Irina (2014) |

### Televisió

* Los protegidos (2010)
* El barco (2013)
* Bienvenidos al Lolita (2014)
* La esclava blanca (2016)

## Premis i nominacions

| Any | Premi | Categoria | Títol | Resultat |
| 2009 | Premi Cercle d'Escriptors Cinematogràfics,Espanya | Premi revelació | Camino | Nominada |
| 2009 | Premis Goya | Millor actriu revelació | Camino | Guanyadora |
| 2011 | Premis ACE | Millor actriu | Camino | Guanyadora |

## Referències

* ↑ «Nerea Camacho: "Algunos periodistas me preguntan cosas de mayores..."» (en castellà). Fotogramas, 18-08-2009. [Consulta: 17 març 2021].
* ↑ Nerea, una noia d'onze anys ha protagonitzat la nova pel·lícula de Fesser
* ↑ Nerea Camacho guanya el Goya a la millor actriu revelació
* 1 2 3 «Nerea Camacho-Awards» (en anglès). imdb. [Consulta: 23 febrer 2014].
# Nemacheilus devdevi

Nemacheilus devdevi és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a l'Índia (a l'est de l'Himàlaia).

## Referències

* 1 2 FishBase (anglès)
* ↑ Menon, A.G.K. 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Talwar, P.K. i A.G. Jhingran 1991. Inland fishes of India and adjacent countries. vol 1. A.A. Balkema, Rotterdam. 541 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Novi Oskol

Novi Oskol - Новый Оскол (rus) - és una ciutat de l'óblast de Bélgorod, a Rússia.

## Història

Novi Oskol fou fundada el 1637 com un ostrog amb el nom de Stoiali, a la línia fronterera de Bélgorod, que aleshores era la frontera sud de l'Imperi Rus. El 1647 rebé el nom de Tsariev-Alekséiev en honor del tsar Aleix de Rússia. Però el 1655 prengué el nom de Novi Oskol a partir del riu que passa per la vila, l'Oskol, però amb el prefix novi (nou) per diferenciar-la de la vila de Stari Oskol. El 1779 rebé finalment l'estatus de ciutat.
Durant la Segona Guerra Mundial fou ocupada per la Wehrmacht el 3 de juliol del 1942 i alliberada per l'Exèrcit Roig el 28 de gener del 1943.
# Novi Mir

«Novi Mir» té aquests significats:

## Geografia

* Novi Mir (Khabàrovsk), localitat del krai de Khabàrovsk, a Rússia
* Novi Mir (Sovetski), localitat de la República Autònoma de Crimea, a Ucraïna
* Novi Mir (Simferòpol), localitat de la República Autònoma de Crimea, a Ucraïna

## Altres

* Novi mir (revista) és una revista literària mensual en rus.
# O Irixo

O Irixo és un municipi de la Província d'Ourense a Galícia. Pertany a la Comarca do Carballiño.
Evolució demogràfica :
| 1900 | 1930 | 1950 | 1981 | 2004 |
| 6.787 | 6.685 | 6.357 | 4.350 | 2.033 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Campo (Santa María)
* Cangues (Santo Estevo)
* A Cidá (Santa Mariña)
* Corneda (Santiago)
* Dadín (San Pedro)
* Espiñeira (San Pedro)
* Froufe (San Xoán)
* Loureiro (Santa Mariña)
* Parada de Labiote (San Xulián)
* Reádigos (Santa Baia)
* O Regueiro (San Pedro)
* San Cosmede de Cusanca (San Cosmede)
# Neoperla collaris

Neoperla collaris és una espècie d'insecte plecòpter pertanyent a la família dels pèrlids.

## Etimologia

L'epitet específic del seu nom científic (collaris) fa referència a la forma peculiar del seu pronot, la qual el distingeix fàcilment d'altres espècies del mateix gènere.

## Descripció

* El cos dels adults fa una llargària de 7,6 mm.
* Els adults presenten els ulls negres, els palps foscos, les potes grogues i les ales hialines.
* Les ales anteriors fan 11,7 mm de llargada i les posteriors 9,9.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a l'estat de Rio de Janeiro (el Brasil).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 3 Navàs, 1932. Insectos suramericanos. Rev. Acad. Cienc. Madrid 29:58. «www.famu.org».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Illies, 1966. Das Tierreich 82:482.
* Froehlich, 2010. Illiesia 6(12):152.

## Enllaços externs

* Encyclopedia of Life (anglès)
* BioLib (anglès)